‘મને આ નીચેના જડબામાં તકલીફ છે. મેં દોઢેક વર્ષ પહેલાં ડાબી તરફ નીચેની દાઢ પડાવી હતી. એના પંદર દિવસ પછી મને જડબામાં વિચિત્ર તકલીફ થઇ ગઇ છે. ત્યાં જાણે કાંટા ભોંકાતા હોય એવું લાગે છે. ક્યારેક ટીંગલીંગ સેન્સેશન થતું હોય એવું લાગે. સહેજ બળતરા પણ થાય. અમારા ડૅન્ટિસ્ટે ન્યુરોફિઝીશયનને બતાવવાનું કહ્યું. એ ડૉક્ટરે સી.ટી. સ્કેન કરાવ્યો. બીજી બધી તપાસ પણ કરાવી. બધું જ નોર્મલ છે. ત્રણ મહિના દવાઓ લીધી. પછી એમણે સાયકોથેરપી લેવાનું સૂચવ્યું. એમણે કહ્યું કે આ તો માનસિક બિમારી લાગે છે. તમારા મનનો વહેમ છે. પણ ડૉક્ટર મને તકલીફ થાય છે. તે સાચી જ છે. આ કોઇ વહેમ-બહેમ નથી. મને કીડી ફરતી હોય એવું લાગે તે મને જ ખબર પડે ને !!! ડૉક્ટરને કંઇ ચોખ્ખી ખબર ન પડે એટલે માનસિક કહીને હાથ ખંખેરી નાખવાના ??? મને તો લાગે છે આજકાલ કોઇ સ્પષ્ટ નિદાન ન થાય એટલે બધું ‘મેન્ટલ’ હોય એવી ફેશન થઇ ગઇ છે. પણ એ તો જેને થતું હોય તેને જ ખ્યાલ આવે... આ અમારા ઘરનાને સમજાવો જરા...’